GULF ปิดตลาดพุ่งแรง 6% วอลุ่มกระฉูด 5.25 พันลบ.
GULF ปิดตลาดพุ่งแรง 6% วอลุ่มกระฉูด 5.25 พันลบ. โดยปิดตลาดวันนี้ราคาอยู่ที่ 68.75 บาท เพิ่มขึ้น 3.75 บาท หรือ 5.77% สูงสุดที่ระดับ 69.25 บาท ต่ำสุดที่ระดับ 65.25 บาท ด้วยมูลค่าการซื้อขาย 5.25 พันล้านบาท
3 ม.ค. 2561

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ปิดตลาดวันนี้ ราคาอยู่ที่ 68.75 บาท เพิ่มขึ้น 3.75 บาท หรือ 5.77% สูงสุดที่ระดับ 69.25 บาท ต่ำสุดที่ระดับ 65.25 บาท ด้วยมูลค่าการซื้อขาย 5.25 พันล้านบาท

ทั้งนี้ ราคาหุ้น GLUF ปรับตัวขึ้นต่อเนื่องตั้งแต่เปิดตลาดภาคเช้า รับข่าวบริษัท กัลฟ์ ทีเอส4 จำกัด (GTS4) ดำเนินการจ่ายไฟฟ้าเข้าระบบให้แก่การไฟฟ้าฝ่ายผลิตแห่งประเทศไทย (กฟผ.) จำนวน 130 เมกะวัตต์ ตั้งวันที่ 1 ม.ค.61 ที่ผ่านมา อีกทั้งในปีนี้ยังมีแผนจ่ายไฟเข้าระบบอีกไตรมาสละ 1 โครงการ รวมกำลังการผลิตทั้งปี 2561 อยู่ที่ประมาณ 500 เมกะวัตต์ ตามการรายงานข่าว : GULF บวกแรง 4% รับข่าวจ่ายไฟเข้าระบบ จับตาปีนี้ COD เพิ่มอีก 400MW!